Zimbru Chișinău anunță oficial despărțirea de jucătorii Marin Căruntu, Denis Furtuna și Alia Sylla.
Această decizie a fost luată de comun acord, în urma unor discuții amicale și constructive, avînd în vedere obiectivele și planurile viitoare ale clubului.
Amintim că, primii doi jucători s-au alăturat clubului nostru în vara anului trecut, iar Alia Sylla a semnat în luna octombrie 2023.
În sezonul 2023-2024, Denis Furtuna, aflat la a doua sa experiență în tricoul „Galben-Verde", a adunat 27 de meciuri oficiale, marcînd un singur gol.
Marin Căruntu a strîns 31 de partide oficiale, reușind să înscrie șapte goluri și să ofere trei pase decisive. Alia Sylla a jucat în nouă meciuri oficiale, contribuind cu două assist-uri.